CELEX: 32010R0170
Language: sk
Date: 2010-03-01 00:00:00
Title: Nariadenie Komisie (EÚ) č. 170/2010 z  1. marca 2010 , ktorým sa mení a dopĺňa nariadenie (ES) č. 1249/96 o pravidlách na uplatňovanie nariadenia Rady (EHS) č. 1766/92, pokiaľ ide o dovozné clá pre sektor obilnín

2.3.2010   
            
            
               SK
            
            
               Úradný vestník Európskej únie
            
            
               L 51/8
            
         NARIADENIE KOMISIE (EÚ) č. 170/2010
   z 1. marca 2010,
   ktorým sa mení a dopĺňa nariadenie (ES) č. 1249/96 o pravidlách na uplatňovanie nariadenia Rady (EHS) č. 1766/92, pokiaľ ide o dovozné clá pre sektor obilnín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 143 v spojení s jeho článkom 4,
   keďže:
   
               (1)
            
            
               Podľa článku 2 ods. 4 prvej zarážky nariadenia Komisie (ES) č. 1249/96 (2) sa dovozné clo zníži o 3 eurá na tonu, ak sa vykladací prístav nachádza v Stredozemnom mori a tovar sa prepravuje cez Atlantický oceán alebo cez Suezský prieplav. V záujme zabezpečenia obdobného zaobchádzania s vykladacími prístavmi v Čiernom mori je vhodné rozšíriť platnosť tohto ustanovenia za rovnakých podmienok aj na tieto prístavy.
            
         
               (2)
            
            
               Nariadenie (ES) č. 1249/96 by sa preto malo zodpovedajúcim spôsobom zmeniť a doplniť.
            
         
               (3)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Článok 2 ods. 4 prvá zarážka nariadenia (ES) č. 1249/96 sa nahrádza takto:
   
               „—
            
            
               v Stredozemnom mori (za Gibraltárskym prielivom) alebo v Čiernom mori a tovar sa prepravuje cez Atlantický oceán alebo cez Suezský prieplav, Komisia zníži dovozné clo o 3 eurá na tonu,“.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. marca 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. ES L 161, 29.6.1996, s. 125.